Դա հատուկ նյութ է, որը սինթեզվել է գադոլինիում կոչվող մետաղի հիման վրա: Այն ունի պաթոլոգիկ տեղամասերում կուտակվելու յուրահատկություն: Կախված նրանից, թե կոնտրաստը ինչպես է կուտակվում, մենք լրացուցիչ ինֆորմացիա ենք ստանում տվյալ կասկածելի օջախի չափերի, կուտակման առանձնահատկությունների մասին, ինչը մեծ ինֆորմացիա է տալիս տարբերակիչ ախտորոշման համար: Ամենակարևորը՝ ՄՌՏ հետազոտության ժամանակ կիրառվող կոնտրաստ նյութը յոդ չի պարունակում, ի տարբերություն՝ համակարգչային տոմոգրաֆիայի ժամանակ կիրառվող կոնտրաստ նյութի: Այսինքն՝ այն պացիենտները, ովքեր ունեն ալերգիա յոդից կարող են հանգիստ անցնել այս հետազոտությունը կոնտրաստային ուժեղացմամբ: